Foto: Sanjin Strukić/Pixsell

NA SVOM Facebook profilu Živi zid je uzvratio Hrvoju Runtiću na optužbe o podmićivanju. Isto je stiglo i na Indexov mail od članova Živog zida iz Varaždinske županije.



U objavi stoji kako su Hrvoje Runtić i Mihaela Varga prijetvorni su ljudi koje u životu pokreće samo i jedino novac odnosno želja da žive iznad vlastitih mogućnosti. Tvrdi se da postoje brojne žrtve njihovog djelovanja koje uvijek ide u smjeru - posudi/izvuci novac, a zatim promijeni adresu.



Objavu prenosimo u cijelosti.



"Hrvoje Runtić i Mihaela Varga prijetvorni su ljudi koje u životu pokreće samo i jedino novac odnosno želja da žive iznad vlastitih mogućnosti.

Brojne su žrtve njihovoga nečasnoga djelovanja koje uvijek ide u istome smjeru: posudi/izvuci novac, a nakon toga promijeni adresu stanovanja i potpuno odbaci ljude koji su ti pomogli.

To smo, na žalost, shvatili prekasno i iz toga razloga se ispričavamo javnosti i našim biračima.

Sada, kada je stvar izašla u medije, javljaju nam se desetine građana prevarenih od para Runtić-Varga.

Danas objavljujemo samo jednu presudu o prijevari koju su izvršili, a sljedećih dana saznati ćete i za ostale.

Tekst se nastavlja ispod oglasa

Također pozivamo i druge oštećene osobe, za koje još nismo saznali, da nam se jave kako bi im pomogli u ostvarivanju njihovih prava.

Taj par za enormne količine novca ima zadatak uništiti i stranku i koaliciju. Lažima, podmetanjima, izmišljotinama, sve za novac koji im je jedino što vrijedi, gaze sve pred sobom. Ne samo svoje dojučerašnje stranačke kolege, već i profesionalce, ozbiljne ljude koji su radili za našu koaliciju.

Tako su spremni uništiti i profesora Lovrinovića i PR stručnjaka. A koliko je pojedinaca sličnu sudbinu već doživjelo, tek ćete ovih dana vidjeti na konferenciji za medije."

